NaiveNeuron/SloPal huggingface dataset:
Kubánek, Stanislav, poslanec NR SR (2019-09-18):
Teraz, pán predsedajúci, dajte hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Bugár, Béla, podpredseda NR SR (2017-05-16):
Ďakujem. Páni poslanci, pán poslanec Čaplovič! (Hluk v sále.) Teraz prerušujem rokovanie o tomto bode programu, budeme pokračovať o pár minút hlasovaním. Prebrali sme, prerokovali sme šesť návrhov zákonov, ešte predtým (výkriky z pléna), páni poslanci no! Ešte predtým dovoľte, aby som privítal na balkóne starostov a primátorov z okresu Trebišov, vítame vás. (Potlesk.) A zároveň môžte sledovať, ako hlasujeme. (Hluk v sále. Krátka pauza.) Takže, vážené panie poslankyne, vážení páni poslanci, pristúpime k jednotlivým hlasovaniam. Najprv prosím pána poslanca Blahu, predsedu výboru pre európske záležitosti, aby uviedol hlasovanie o Správe o priebehu a výsledkoch predsedníctva Slovenskej republiky v Rade Európskej únie (tlač 478).
Šeliga, Juraj, podpredseda NR SR (2020-04-03):
Ďakujem pekne. Dávam slovo spoločnej spravodajkyni predsedníčke výboru pre sociálne veci pani poslankyni Jane Žitňanskej, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru, nech sa páči.
L. Žitňanská, poslankyňa: (2008-02-01):
Moje druhá poznámka. Pán poslanec Mikloš, môžete sa spýtať pani poslankyne Gabániovej, prečo hlasovala za vypustenie trestného činu porušovanie záväzných pravidiel hospodárskeho styku z Trestného zákona? Ďakujem. (Potlesk.)
Blanár, Juraj, podpredseda NR SR (2023-02-08):
Ďakujem. Pán poslanec Mičovský, nože nám teraz predneste spravodajskú informáciu ako spoločný spravodajca za gestorský výbor pôdohospodárstva a životného prostredia. Nech sa páči.
Horváth, Zoltán, poslanec NR SR (2011-09-14):
Teraz, prosím, dajte hlasovať o druhom návrhu poslanca Kaníka.
M. Číž, podpredseda NR SR: (2007-09-04):
Pán poslanec, pozerám sa na balkón, nevidím ani jeden transparent. (Potlesk.). Ale keďže mám záujem vyjsť vám, pán poslanec, v ústrety, tak by som poprosil poriadkovú službu, aby zabezpečila správanie sa verejnosti na balkóne v súlade so štandardmi, ktoré sú bežné v Národnej rade Slovenskej republiky. Ďakujem pekne. Teraz má procedurálny návrh pán poslanec Ivan Mikloš.
Ďuriš Nicholsonová, Lucia, podpredsedníčka NR SR (2018-06-19):
Pán poslanec Jurzyca.
Figeľ, Ján, podpredseda NR SR (2014-12-03):
S reakciou, nech sa páči, Magdaléna Vášáryová.
Krúpa, Juraj, poslanec NR SR (2020-05-12):
Pán predsedajúci, dajte, prosím, hlasovať o tom, že Národná rada Slovenskej republiky prerokuje uvedený návrh, vládny návrh zákona, tlač 81, v skrátenom legislatívnom konaní.
Chren, Martin, poslanec NR SR (2014-11-25):
Ďakujem veľmi pekne. Ivan, pomenoval si to, s čím som rozmýšľal, či vystúpiť aj ja, že jediný relevantný a uvedený dôvod pre skrátené legislatívne konanie o tomto návrhu zákona sú podľa samotnej vlády Slovenskej republiky hroziace hospodárske škody z dôvodu zvýšenia minimálnej mzdy. Tak ja som na jednej strane tiež vďačný, že konečne to priznali, že z opatrení, ktoré táto vláda schvaľuje, hrozia štátu značné hospodárske škody. Na druhej strane podotýkam, že aj zo samotného vecného návrhu takéto škody hrozia, pretože na Slovensku máme niečo, čo sa nazýva minimálne mzdové tarify a zvýšenie minimálnej mzdy aj napriek tomu, že tento parlament zrejme prijme odvodovú odpočítateľnú položku, stále bude znamenať výrazné zvýšenie nákladov pre zamestnancov v tých vyšších tarifách, ktoré nebude nejakým spôsobom kompenzované. Čiže predložený návrh kvôli zvyšovaniu minimálnej mzdy môže viesť aj k výraznému nárastu nezamestnanosti, respektíve k strate práce pri ľuďoch, ktorí majú vyššiu než minimálnu mzdu a spadajú do tých prudko zvýšených minimálnych mzdových taríf.
Hrušovský, Pavol, podpredseda NR SR (2011-05-19):
Hlasujeme, páni poslanci. (Hlasovanie.) 147 prítomných, 69 za, 77 proti, 1 sa zdržal. Návrh sme neschválili. Prosím o ďalší návrh.
Paška, Pavol, predseda NR SR (2013-11-29):
(Hlasovanie.) 136 prítomných, 37 za, 75 proti, 24 sa zdržalo. Tento návrh sme neschválili.
Ďuriš Nicholsonová, Lucia, podpredsedníčka NR SR (2019-06-21):
Pán poslanec Dostál, nech sa páči.
Paška, Pavol, predseda NR SR (2013-09-25):
(Hlasovanie.) 129 prítomných, 127 za, 2 proti. Máte súhlas, budeme hlasovať o návrhoch.
Ďuriš Nicholsonová, Lucia, podpredsedníčka NR SR (2017-11-30):
Pán poslanec Dostál.
Tomanová, Viera, poslankyňa NR SR (2011-07-08):
Ďakujem veľmi pekne za slovo, pán predsedajúci. Pán poslanec, dovoľte mi uviesť, že tento zákon, a teda hovorím o kódexe pracovného práva, neslúži pre obyvateľov, ale predovšetkým pre zamestnancov a pre zamestnancov na garanciu ochrany v zmysle dôstojnej práce, ochrany života a zdravia, uspokojivých pracovných podmienok a, samozrejme, aj slušného odmeňovania za prácu a zladenie osobného pracovného života. To len na úvod teda k vášmu úvodnému vystúpeniu. Dotkli ste sa aj miery nezamestnanosti a ja musím povedať, že, pán poslanec, za nášho pôsobenia po roku účinnosti zákona miera nezamestnanosti dosiahla na Slovensku, evidovaná miera nezamestnanosti, najnižšiu úroveň 7,36 %. Mnohí tu klamete a hovoríte o tom, ako sme zdvihli. Nie, znížili sme mieru nezamestnanosti, počnúc prvým mesiacom nástupu do vlády sme znižovali mieru nezamestnanosti na rozdiel od vás, ktorí od nášho odchodu z vlády neustále zvyšujete mieru nezamestnanosti. A pripomeniem len dozadu mesiac máj, kedy vám vzrástla evidovaná miera nezamestnanosti v absolútnom vyjadrení o viac ako 4 600 ľudí pribudlo. A pokiaľ ide o celkovú mieru nezamestnanosti, celkový počet disponibilných zdrojov pracovných síl, tak vám narástla viac ako 13-tisíc. Musím hovoriť aj o tom, že za mesiac jún idete taktiež hore s mierou, evidovanou mierou nezamestnanosti a pribudlo vám viac ako 3 800 ľudí. Toto by som, takto by som mohla pokračovať a bola by som zvedavá, čo ste za ten rok urobili, aby ste znížili skutočne mieru nezamestnanosti. Ja sa dotknem ešte jednej veci, a to, že v roku 2007 pripravovali Zákonník práce odborníci a medzi odborníkmi bola aj pani prof. Barancová.
Šeliga, Juraj, podpredseda NR SR (2021-02-05):
Dámy a páni, pokračujeme v prerušenom rokovaní, poprosím vás, aby ste zaujali svoje miesta. A poprosím pána overovateľa Viskupiča, aby oznámil výsledok tajného hlasovania o návrhu na voľbu predsedu osobitného kontrolného výboru na kontrolu činnosti Vojenského spravodajstva. Nech sa páči. (Výsledky tajného hlasovania o návrhu na voľbu predsedu výboru Národnej rady Slovenskej republiky , tlač 413)
Pellegrini, Peter, predseda NR SR (2015-09-16):
Ďakujem pekne. Pán poslanec Mikloško.
A. Belousovová, podpredsedníčka NR SR: (2007-12-05):
Teraz dávam slovo spoločnému spravodajcovi z výboru pre zdravotníctvo pánovi poslancovi Jozefovi Valockému, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Nech sa páči, pán poslanec.
Hrnčiar, Andrej, podpredseda NR SR (2016-09-14):
Ďakujem. Pani poslankyňa Zemanová.
Blanár, Juraj, podpredseda NR SR (2020-12-03):
Ďalší v rozprave vystúpi pán poslanec Ján Richter a pripraví sa pán poslanec Ľuboš Blaha.
Paška, Pavol, predseda NR SR (2013-01-30):
Faktické poznámky majú páni poslanci Záhumenský a Galko. Končím možnosť sa prihlásiť s faktickou. Pán poslanec Záhumenský.
Hrnčiar, Andrej, podpredseda NR SR (2019-05-13):
Otváram všeobecnú rozpravu. Do rozpravy som dostal dve písomné prihlášky, za klub SaS pán poslanec Peter Osuský a ďalším prihlásený je pán poslanec Dostál. Nech sa páči, pán poslanec Osuský.
Blanár, Juraj, podpredseda NR SR (2022-10-05):
Ďakujem, pán spoločný spravodajca. Otváram rozpravu. Konštatujem, že písomnú prihlášku som neobdržal. Dávam možnosť prihlásiť sa ústne do rozpravy, vážené panie poslankyne, páni poslanci. Pán poslanec Šudík ako spravodajca. Nikto viac. Uzatváram možnosť prihlásiť sa do rozpravy. Pán spravodajca, poslanec Tomáš Šudík má slovo, nech sa páči.
Hrušovský, Pavol, podpredseda NR SR (2011-05-26):
Pán minister.
Hrnčiar, Andrej, podpredseda NR SR (2018-12-04):
Ďakujem. Dávam slovo spravodajcovi, ktorého určil navrhnutý gestorský výbor pre hospodárske záležitosti, poslancovi Karolovi Galekovi.
Grendel, Gábor, podpredseda NR SR (2021-10-20):
Pán poslanec Eduard Kočiš.
M. Kondrót, poslanec: (2006-03-15):
Národná rada Slovenskej republiky uznesením č. 2019 zo 14. decembra 2005 pridelila predmetný návrh zákona na prerokovanie v druhom čítaní vo výboroch do 30 dní a v gestorskom výbore do 31 dní od prerokovania v prvom čítaní na schôdzi Národnej rady Slovenskej republiky Ústavnoprávnemu výboru Národnej rady, Výboru Národnej rady Slovenskej republiky pre financie, rozpočet a menu a Výboru Národnej rady Slovenskej republiky pre hospodárstvo, privatizáciu a podnikanie. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Vládny návrh zákona bol prerokovaný v uvedených výboroch s týmito závermi: všetky tri výbory odporučili Národnej rade Slovenskej republiky návrh zákona schváliť so zmenami a doplnkami uvedenými v prílohe uznesení. Národná rada Slovenskej republiky svojím uznesením č. 2084 z 1. februára 2006 vypustila vládny návrh zákona z programu 55. schôdze Národnej rady s tým, že vládny návrh zákona opätovne v druhom čítaní prerokuje gestorský výbor v termíne do 10. marca. V zmysle uvedeného gestorský výbor o návrhu rokoval opätovne na svojej 65. schôdzi konanej dňa 7. marca 2006 a uznesením č. 732a mení a dopĺňa uznesenie Výboru Národnej rady Slovenskej republiky pre hospodárstvo, privatizáciu a podnikanie č. 732 z 24. januára 2006. Z uznesení výborov Národnej rady Slovenskej republiky uvedených pod bodom III tejto správy vyplynuli pozmeňujúce návrhy, ktoré sú uvedené v bode IV, týchto pozmeňujúcich návrhov je 21, o ktorých dáme po skončení rozpravy hlasovať tak, ako odporúča gestorský výbor. Pán predsedajúci, prosím, otvorte rozpravu.
Hlina, Alojz, poslanec NR SR (2015-06-26):
Poďme akože, v čom nie je problém. Nemáme problém v tom, že áno, vzájomne nemáme. A pán kolega, ja som to už aj predtým hovoril. Ja som tu nikdy nestál a nikdy by som tu nestál a nebil sa do pŕs, že rovná daň je všeliekom. Ako to, to by som neurobil, aj keby som mal, neviem aký pud sebazáchovy v sebe a išlo, by som tu chcel byť za každú cenu, aj za cenu toho, že budeš tu, ale povedz, že rovná daň. Tak viete, čo, či veríte, či nie, nedostali by ste to odo mňa. Čiže v tomto by sme mohli mať jasno, že teda nerozporujeme, že ju treba znížiť. Mňa už teraz v tejto chvíli zaujíma len tá procesná záležitosť. Viete, minister tu bol na tejto schôdzi a povedal, lebo on doniesol novelu zákona o DPH. A ináč, ja mu do druhého čítania v septembri predložím tento zákon vo forme pozmeňovacieho návrhu. Len na to, aby sme len dokazovali znova tú procesnú neúprimnosť, vašu. Lebo sám minister Kažimír povedal, že zákon o DPH v zásade môžete upravovať v priebehu roka. To neni daň z príjmov, hej, že to má nejaké, že k 1. 1., hej? To proste nemá, nemá na to súvis. To môžete upravovať aj v priebehu roka. Nič nestojí v ceste. Nič nestojí v ceste prijať zmenu, aby znížená daň na DPH bola o dva mesiace skôr. Len je to váš studený cynický kalkul, že keď to dáte dva mesiace pred voľbami, tak ten impakt, ten dopad na voliča bude najväčší. O tom hovorím. Však prísne vzaté, ten pozmeňovací návrh do druhého čítania ministrovi Kažimírovi dajte aj vy ako poslanci SMER-u. Dobre, tak mne ho nemusíte schváliť. Nie je problém. Dajte si ho vy. Dajte si poslanecký návrh poslancov SMER-u, že DPH na základné potraviny bude s účinnosťou znížená od 1. 11., o dva mesiace skôr. Pomôžte o dva mesiace skôr. Vráťme sa do civilizovaného priestoru Európy o dva mesiace skôr.
Laurenčík, Milan, podpredseda NR SR (2020-05-14):
Dokončíme ešte reakciu na faktické poznámky. Pán poslanec Dušan Muňko, nech sa páči.
A. Belousovová, podpredsedníčka NR SR: (2007-03-21):
Posledný s faktickou poznámkou vystúpi pán poslanec Bauer.
Blaha, Ľuboš, poslanec NR SR (2020-11-03):
Pán Pročko, prepáčte, ja som chcel s vami hlavne diskutovať, lebo ste sa teda s úžasným príspevkom zapojili do diskusie ako odborník na históriu kotúľu vpred a kotúľu vzad, tak by som chcel vysvetliť niektoré súvislosti. Nemal som čas a možnosť dokončiť to v rámci svojej faktickej poznámky, tak budem pokračovať. Ale škoda, že pán Pročko, profesor telocviku, odišiel. Takže Robert Service vo svojej knižke (reakcie z pléna) o Stalinovi napísal, že pakt Ribbentrop – Molotov (zaznenie gongu) a opakujem, to bol Robert Service, nie Ľuboš Blaha a ani nie Jozef Pročko, pán profesor, napísal, že keby nedošlo k tomuto paktu, tak izolovaný Sovietsky zväz v čase, kedy ho zradili Francúzi aj Briti, s ktorými sa snažil nadviazať spojenectvo, aby to pán kolega, každý kto trošku študuje históriu, by bol rozmetaný nacistickým Nemeckom za niekoľko týždňov, za niekoľko mesiacov. A vďaka tomu dneska všetci žijeme, že mali dosť rozumu na to, aby spravili strategické rozhodnutia. A vďaka tomu Červená armáda mohla poraziť nacizmus, mohla poraziť fašizmus. Ale opakujem, pokiaľ kolega neštuduje, nemôže to, samozrejme, vedieť, čiže odpúšťame. Čo sa týka pána, pána, pani Pleštinskej, ktorá na mňa takisto reagovala, ďakujem veľmi pekne. Len obávam sa, že ja som hovoril o druhej svetovej vojne a vy ste hovorili o NKVD. Čiže ja som hovoril o esesákoch, o gestapákoch, o tých, ktorí na Slovensku vypaľovali obce. A vy máte pocit, že to je, že to je v poriadku? Vy sa k tomu neviete vyjadriť? Pre vás je druhá svetová vojna niečo, čo ani neexistuje, k tomu sa netreba vyjadrovať? K Mníchovskej dohode sa netreba vyjadrovať? Lebo NKVD? Čo to má preboha spoločné s NKVD? A nerobili beštiálne veci nacisti? Gestapáci? Choďte toto porozprávať ľuďom, ktorí zomierali v Slovenskom národnom povstaní. Takto zľahčovať. A tuto, pán kolega, hovorí o poľskom národe. (Zaznenie gongu.) Jeho nezaujíma slovenský národ, jeho nezaujíma Československo... (Prerušenie vystúpenia predsedajúcim.)
Susko, Boris, poslanec NR SR (2022-11-10):
Ďakujem pekne za slovo. Pán poslanec Dostál, no ja si trvám na tom, že to bolo v rozpore so zákonom o rokovacom poriadku. Vy veľmi účelovo tvrdíte a veľmi gramaticky vykladáte ustanovenie zákona o rokovacom poriadku a ja vám prečítam citát zo stanovísk ústavnoprávneho výboru práve k tomuto ustanoveniu o šesťmesačnej lehote, v ktorej nie je možné predložiť návrh v tej istej veci, kde stanovisko ústavnoprávneho výboru, ktoré je zverejnené v zborníku stanovísk, hovorí, že pojem v tej istej veci je pre účely § 96 ods. 3 zákona o rokovacom poriadku potrebné vykladať tak, že tou istou vecou sa rozumejú tie isté právne vzťahy, ktoré upravoval neschválený návrh zákona. Čiže to, že vy tie isté právne vzťahy vložíte do iného zákona, nedáte to samostatným zákonom, je podľa môjho názoru len čisté, účelové obchádzanie tohto ustanovenia zákona o rokovacom poriadku, tak ako ho vyložil ústavnoprávny výbor už dávno. No a pokiaľ ide, pani poslankyňa Kolíková, o poručenskú agendu a o jednotlivé mestské súdy, myslím si, že o ktorých tu bolo napísaných veľa odborných článkov, kedy samotní sudcovia kritizovali práve tú kauzálnu príslušnosť pre tri krajské súdy na celom území Slovenskej republiky z hľadiska dostupnosti účastníkov konania, teda občanov k súdu, tak aby mohli sa efektívne zúčastňovať práve týchto odvolacích konaní a nie je pravdou, že vo väčšine prípadov sa rozhoduje od stola a že tí účastníci konania tam nemajú, nemajú prísť a v prípade, že aj ak by to bola štatisticky pravda, nemám tu tie štatistiky, tak tí, ktorí tam majú prísť, budú mať sťažený prístup k tomuto súdu a zriadenie mestský súdov sme kritizovali už aj v procese prípravy a tomu vlastne, výsledok toho bolo aj, že tieto dva zákony o zriadení mestského súdu v Bratislave a v Košiciach neboli schválené. No tak asi nebola vôľa pôvodne schváliť... (Prerušenie vystúpenia časomerom.)
Matovič, Igor, poslanec NR SR (2014-12-04):
Čiže tlač 1190 a 91, 1191, tak. Čiže bod 42, 43. Či nie? Tak. Jeden je o dani z pridanej hodnoty a druhý je Trestný zákon.
Matovič, Igor, podpredseda vlády a minister financií SR (2022-10-19):
Ďakujem pekne, ja som chcel iba stručne zareagovať na to, čo povedal predseda finančného výboru. Chcel by som to zopakovať vlastnými slovami. Predseda finančného výboru Národnej rady, podotýkam, hovorí, že keď štát zriadi osobitný účel, osobitný účet, kde môžu podnikatelia dať dar Slovenskej republike, že to podporuje korupciu, a doslova použil príklad Bonulu, lebo že vlastne potom takýmto spôsobom v zlých časoch môže nastať situácia, že ten Bonul zaplatí na ten oficiálny účet štátu peniaze, a toto podporuje korupciu. Akože naozaj ja som sa zasmial, ospravedlňujem sa za to, lebo tak absurdné tvrdenie som akože v živote ešte nevidel, a naozaj mi je to ľúto, že to povie predseda finančného výboru. Práve to, čo sme tu zažívali dvanásť rokov, bolo to, že išli kufríky peňazí bokom, od toho Bonulu a podobných firiem a za to potom tá korupcia, a toto bola tá korupcia a potom za to išli službičky na druhú stranu. A my keď chceme zriadiť možnosť, aby keď nejaká firma chce z akéhokoľvek dôvodu, a mali sme tie situácie počas covidi... covidu, máme tu situáciu aj teraz počas energetickej krízy, jednoducho sú firmy, ktorým záleží viac na tom štáte, asi ako by sme si mysleli, a chcú pomôcť veci, a my zriadime účet a oni dobromyseľne, altruisticky môžu tie peniaze na ten účet, ak sa rozhodnú dať, možno jeden, dva, dve-tri firmy do roka, tak toto považovať za vytváranie korupčného podhubia je naozaj akože, až, doslova by som povedal, že trápny argument, a nepatrí do úst poslanca, možno radový človek niekde, ktorý vôbec sa tomu nevyzná, by si taký konštrukt mohol nejako vymyslieť v hlave, ale od predsedu finančného výboru takto strašiť ľudí je naozaj hlúpe. Mrzí ma to... alebo ešte raz hovorím, použiť ten príklad toho Bonulu. Ten Bonul dával úplatky cez kufríky. To bol ten biznis, čo robili, vidíme teraz kauzu Dobytkár, ako tunelovali tie naše spoločné peniaze. To nebolo nič cez oficiálne účty. My zriaďujeme oficiálny účet, a ak sa nájde jeden, dvaja, traja, desiati takí podnikatelia bohatí a prispejú, či to bude tisíc eur, možno milión, možno desať, a bude to tým pádom v štátnych financiách, nebude to v nejakom kufríku, ktorý poletí do Dubaja súkromným lietadlom, tak vždy lepšie. Práveže je to opak, je to možnosť, aby tá korupcia malinkým dielom v takejto veci nebola, takže iba to som chcel vysvetliť. Ďakujem veľmi pekne.
Bugár, Béla, podpredseda NR SR (2016-11-30):
Nech sa páči, prezentujme sa a hlasujme o návrhu pána poslanca Mizíka. (Hlasovanie.) Prítomných 129, za 26, proti 46, zdržalo sa 51, nehlasovali 6. Konštatujem, že návrh sme neschválili.
Káčer, Rastislav, dočasne poverený minister zahraničných vecí a európskych záležitostí SR (2023-03-30):
Len mi dali na to krycí, maskovací list, ktorý mi to zakrýval. Ďakujem pekne, pán poslanec, za otázku. A po prvé... Počkajte, toto je... „Rozhodnutie o dodávkach špeciálnych druhov zbraňových systémov či munície do nich sú v suverénnej kompetencii jednotlivých spojencov. Munícia s ochudobneným uránom nepatrí do kategórie zakázanej munície, ako napríklad kazetová, a je v štandardnej výbave viacerých aliančných armád. Spojené štáty americké, Veľká Británia, Francúzsko, Nemecko majú vo výbave, aktívne využíva v bojových operáciách aj ruská a ukrajinská armáda. Munícia s ochudobneným uránom sú... muníciou s ochudobneným uránom sú vybavené okrem iného ozbrojené sily Číny, Pakistanu, Indie či prakticky každá väčšia armáda, ktorá potrebuje a má protitankový komponent. Odsudzujem neopodstatnenú rétoriku oficiálnych predstaviteľov Ruskej federácie, ktorí použitie munície s ochudobneným uránom neprimerane nafukujú a stavajú sa... stavajú ju na úroveň, na rovnakú úroveň s jadrovými zbraňami. Tento prístup považujem za nezodpovedný, cynický najmä v kontexte porušovania medzinárodného vojnového práva a medzinárodného humanitárneho práva zo strany Ruskej federácie na Ukrajine. Slovensko podporuje mierovú iniciatívu prezidenta Zelenského, ktorej desať bodov vníma ako cestovnú mapu pre dosiahnutie spravodlivého, trvalého mieru na Ukrajine a pre svet. Uvítame každú zmysluplnú parlamentnú diskusiu a iniciatívu a ako mierové úsilie na Ukrajine podporiť konkrétnymi krokmi. “ Ďakujem pekne.
Cigániková, Jana, poslankyňa NR SR (2020-07-09):
Údajne preto, údajne preto, že nevie pracovať s počítačom. Ďakujem pekne. (Hovorené súbežne s predsedajúcim.)
B. Bugár, podpredseda NR SR: (2004-05-20):
hodina otázok . Otváram tento bod programu. Zo všetkých otázok, ktoré písomne položili poslanci včera do 12.00 hodiny, určení overovatelia schôdze vyžrebovali ich poradie. Pripomínam, že na otázky poslancov, ktorí nie sú prítomní v rokovacej sále, sa neodpovedá. Vážené panie poslankyne, vážení páni poslanci, predseda vlády Slovenskej republiky pán Mikuláš Dzurinda sa z rokovania o tomto bode programu ospravedlnil. Svojím zastupovaním poveril podpredsedu vlády pána Ivana Mikloša, ktorého prosím, aby oznámil, kto z členov vlády nie je prítomný na rokovaní a taktiež, kto ktorého kolegu zastupuje. Nech sa páči, pán podpredseda vlády.
Janiš, Stanislav, poslanec NR SR (2011-07-07):
Hlasovali sme o pozmeňujúcich návrhoch zo spoločnej správy aj z rozpravy. Mám splnomocnenie gestorského výboru. Pán predseda, dajte, prosím, hlasovať o tom, že predložený návrh zákona prerokujeme v treťom čítaní ihneď.
Grendel, Gábor, podpredseda NR SR (2022-03-17):
Vyhlasujem rozpravu za skončenú. Želáte si ešte záverečné slovo, pán navrhovateľ? Nie. Pán spravodajca?
Muňko, Dušan, generálny riaditeľ Sociálnej poisťovne (2014-12-03):
Vážená pani podpredsedníčka, vážené pani poslankyne, vážení páni poslanci, na základe § 122 ods. 4 písm. c) bod 2 zákona Národnej rady Slovenskej republiky č. 461/2003 Z. z. o sociálnom poistení predkladám návrh rozpočtu Sociálnej poisťovne na rok 2015 na schválenie. Tento návrh rozpočtu schválila vláda Slovenskej republiky 15. októbra 2014. Návrh rozpočtu Sociálnej poisťovne zohľadňuje platný právny stav k termínu spracovania. Návrh rozpočtu základných fondov vychádza z údajov základne Sociálnej poisťovne z dostupných štatistických údajov v oblasti hospodárenia a je zosúladený s návrhom rozpočtu verejnej správy na roky 2015 – 2017. S návrhom štátneho rozpočtu sú zosúladené tiež platby zo štátneho rozpočtu Slovenskej republiky, ktoré sú určené na krytie deficitu spôsobeného druhým pilierom, ako aj finančná výpomoc z dôvodu platobnej neschopnosti základného fondu starobného poistenia v zmysle § 157 ods. 4 zákona o sociálnom poistení. Pre rok 2015 je zapracovaný transfer vo výške 906 mil. euro. Výška transferu zo štátneho rozpočtu zohľadňuje nevyhnutnú technickú rezervu finančných prostriedkov potrebnú pre zachovanie platobnej schopnosti Sociálnej poisťovne. V návrhu rozpočtu Sociálnej poisťovne na rok 2015 sa predpokladá, že príjmy v bežnom roku dosiahnu 7 mld. 125 mil. 200 a výdavky 7 mld. 104 mil. 100. Finančný rozdiel v bežnom roku sa očakáva v sume 21 mil. 100. Po zapracovaní predpokladaného zostatku z roku 2014 vo výške 524 mil. 200 by zdroje Sociálnej poisťovne mali predstavovať 7 mld. 649 mil. 500, čo znamená, že hospodárenie v Sociálnej poisťovni na rok 2015 by malo skončiť s celkovým bilančným rozdielom 545 mil. 300. Ako som už povedal, v návrhu rozpočtu na rok 2015 sa predpokladajú aj výdavky 7 mld. 104 mil. 100, z nich najväčšiu časť, až 6 mld. 358 mil. 700 predstavujú výdavky na dôchodkové dávky, čo je 89,5 % z celkových výdavkov. Dôchodkové poistenie zahŕňa výdavky základného fondu starobného poistenia, základného fondu invalidného poistenia, deficitným základným fondom aj po zarátaní zostatkov finančných prostriedkov z minulých rokov je len základný fond starobného poistenia. Tento deficit bude v roku 2015 vykrývaný najmä z rezervného fondu solidarity podľa § 167 zákona 461/2003 o sociálnom poistení a v znení neskorších predpisov a z prebytkového hospodárenia z ostatných základných fondov. V roku 2015 predpokladá Sociálna poisťovňa postúpiť dôchodkovým správcovským spoločnostiam príspevky na starobné dôchodkové sporenie vo výške 478 mil. 100. Vážené pani poslankyne, vážení páni poslanci, návrh rozpočtu je vypracovaný v súlade s platnými právnymi predpismi a je zosúladený s návrhom rozpočtu verejnej správy na roky 2015 – 2017. Dovoľujem si vás, vážené dámy a vážení páni, požiadať o jeho schválenie.
Šuca, Peter, poslanec NR SR (2019-05-16):
Ďakujem pekne za slovo. Vážený pán predsedajúci, vážená pani ministerka, dovoľte predniesť spravodajskú informáciu, teda správu k predmetnému bodu rokovania. Výbor Národnej rady Slovenskej republiky pre obranu a bezpečnosť ako gestorský výbor k návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Českou republikou o aktualizácii hraničného dokumentárneho diela podáva Národnej rade Slovenskej republiky túto správu. Predseda Národnej rady Slovenskej republiky svojím rozhodnutím č. 1487 z 29. marca 2019 pridelil návrh na vyslovenie súhlasu Národnej rady Slovenskej republiky so Zmluvou medzi Slovenskou republikou a Českou republikou o aktualizácii hraničného dokumentárneho diela na prerokovanie Výboru Národnej rady Slovenskej republiky pre obranu a bezpečnosť. Výbor Národnej rady Slovenskej republiky pre obranu a bezpečnosť prerokoval návrh na vyslovenie súhlasu Národnej rady Slovenskej republiky so Zmluvou medzi Slovenskou republikou a Českou republikou o aktualizácii hraničného dokumentárneho diela v stanovenej lehote a odporučil Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas so Zmluvou medzi Slovenskou republikou a Českou republikou o aktualizácii hraničného dokumentárneho diela. Prílohou tejto správy je návrh na uznesenie Národnej rady Slovenskej republiky, ktorý teraz prečítam. Uznesenie Národnej rady Slovenskej republiky k návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Českou republikou o aktualizácii hraničného dokumentárneho diela. Národná rada Slovenskej republiky podľa článku 86 písm. d) Ústavy Slovenskej republiky v bode A. vyslovuje súhlas so Zmluvou medzi Slovenskou republikou a Českou republikou o aktualizácii hraničného dokumentárneho diela. Pán predsedajúci, skončil som, otvorte rozpravu k tomuto bodu.
Bugár, Béla, podpredseda NR SR (2016-04-27):
Prezentujme sa a hlasujme o tomto návrhu. (Hlasovanie.) Prítomných 140 poslancov, za hlasovalo 128, proti 7, 4 sa zdržali, 1 nehlasoval. Konštatujem, že Národná rada pridelila návrh zákona výborom a určila samozrejme aj gestorský výbor, aj lehoty výborom na prerokovanie tohto návrhu. Pani poslankyne, páni poslanci, v prvom čítaní sme odhlasovali tento vládny návrh zákona, o ktorom teda rokujeme v skrátenom legislatívnom konaní. Preto navrhujem, aby sme tento vládny návrh zákona, teda tlač 48, prerokovali zajtra ráno od 9. 00 hodiny. Takže začneme týmto návrhom o 9.00. Je všeobecný súhlas? Áno? (Súhlasná reakcia pléna.) Ďakujem pekne. Takže chcem potom požiadať predsedov príslušných výborov, aby zvolali aj výbory. Poprípade už teraz vám môžem dať slovo. Pán poslanec Kresák.
T. Cabaj, podpredseda NR SR: (2009-06-18):
Je 12.00 hodín, vyhlasujem obedňajšiu prestávku. Popoludní budeme pokračovať hodinou otázok ako pravidelným bodom štvrtkového rokovacieho dňa. Chcem vás informovať, že potom pristúpime k druhým čítaniam o vládnych návrhoch zákonov, ktoré prerokúvame v skrátenom legislatívnom konaní. Ako prvý v poradí je návrh zákona o Špecializovanom trestnom súde. Prerušujem rokovanie o tomto bode a po prerokovaní skrátených konaní budeme v tomto prerokúvanom bode pokračovať prihlásenými ústne do rozpravy: pán poslanec Janiš a Kondrót. Dobrú chuť. (Prerušenie rokovania o 12.01 hodine.) (Pokračovanie rokovania o 14.00 hodine.) Tretí deň rokovania 39. schôdze Národnej rady Slovenskej republiky 18. júna 2009 o 14.00 hodine
Bublavý, Dušan, poslanec NR SR (2013-06-27):
Pán kolega Sulík, ja som presvedčený, že je aj teraz rozvodov veľmi veľa... (Ruch v sále. Prerušenie vystúpenia predsedajúcim.)
Raši, Richard, poslanec NR SR (2011-09-14):
Ďakujem pekne, pán predseda. Na pána poslanca Štefanca už nebudem reagovať, lebo aj spaľovňa za Slovnaftom, aj Technické sklo v Dúbravke tu už boli povedané. Čo sa týka pánov poslancov Kalista a Novotného, možno si, chcel by som, aby ste sa na tie ich vystúpenia zamerali, lebo naozaj ide tu o netransparentnosť, ktorá bola daná do zákona vládou, ktorej predsedá pani predsedníčka vlády Iveta Radičová. Presne, ako pán poslanec Kalist čítal. Za mňa mohol predseda komisie kľudne vstup na rokovania Kategorizačnej komisie umožniť. Teraz je verejnosť, opakujem, teraz je verejnosť z prístupu na zasadania Kategorizačnej komisie vylúčená. A možno si spomínate na prípad, keď žiadal jeden hlavný odborník, aby sa zverejnil záznam Kategorizačnej komisie, lebo tvrdil, že bolo urobené rozhodnutie iné, ako on prezentoval, a ten záznam sa doteraz nikdy nezverejnil. A možno na vystúpenie pána poslanca Kalista a Novotného možno by som ešte zareagoval aj otázkou: Chránite pacientov, zlacňujete im lieky, prvého štvrtý sa prijal zákon, ktorý mal ochrániť dôchodcov a zdravotne ťažko postihnutých, povedzte mi meno jedného dôchodcu, ktorému sa vrátil doplatok za lieky, ktorý prekročil 30 alebo 45 eur? Doteraz nikomu. Ďakujem pekne. (Potlesk.)
J. Kužma, poslanec: (2001-12-19):
J. Migaš, predseda NR SR: Najprv musíte dať návrh.
Urban, Miroslav, poslanec NR SR (2023-03-23):
Ďakujem za slovo. Celkom ma zaujímali tieto počty, tak podľa toho, ak som to dobre pochopil, tak za minulý rok bolo dodaných na Slovensko 5 mil. dávok a aplikovalo sa 850-tisíc a vyše milióna sa darovalo, ak som to teda správne pochopil. Ale mne ide o to, že naozaj sa nakupujú, mám taký pocit, tie vakcíny vo veľkom množstve a v súčasnosti sa vlastne vakcinujú len veľmi, veľmi mále a potom naozaj, ak sa robia nákupy za milióny eur a tie vakcíny sa následne darujú, ja si myslím, že to je plytvanie peniazmi. A popri tom ak by ste mali dáke bližšie informácie, v nemocniciach chýbajú lieky, antivirotiká tie novšie na COVID-19, lebo tí pacienti stále sú a napríklad sme sa vrátili k používaniu Remdesiviru, ktorý je drahý a prakticky neúčinný. Podľa tých štúdií bol v kategórii 2B, to bolo len také z núdze cnosť, sa používal a teraz sa znova k nemu vraciame a tie novšie antivirotiká zase nie sú. Protilátky tie sa minuli, tie sa zase tiež stratili z obehu, ja si myslím, že nakupovať, asi tie zmluvy sú už dlhodobo ako podpísané na dlhší čas, ale považujem to za plytvanie peniazmi. Ďakujem.
Kollár, Boris, predseda NR SR (2022-10-19):
Ďakujem pekne. Hlási sa do rozpravy niekto ústne? Ak nie, končím možnosť prihlásiť sa ústne. Nech sa páči, pán poslanec. Končím možnosť prihlásiť sa ústne.
V. Palko, poslanec: (2009-09-10):
Dovolím si zacitovať z predkladacej správy k návrhu Zmluvy medzi Slovenskou republikou a Svätou stolicou. Citujem: „Sloboda svedomia predstavuje najvyšší prejav dôstojnosti človeka, nakoľko iba na základe slobodného a všeobecne prospešného konania a rozhodovania sa môže človek úplne realizovať, dosiahnuť zmysel a cieľ svojho života. Ľudský život je pritom prvoradou všeľudskou uznávanou hodnotou, pretože je základnou podmienkou ľudského konania a ľudských zážitkov, fungovania medziľudských vzťahov a nakoniec dosiahnutia spoločného dobra, čo je zmyslom existencie života. Preto by mal mať každý prirodzené právo na uplatnenie výhrady svojho svedomia vo vzťahu k týmto všeľudským hodnotám.“ Koniec citátu. Dámy a páni, tento citát presne vyjadruje zámery predkladateľov tohto zákona. Pripomínam, Ústava Slovenskej republiky v čl. 24 ods. 1 zaručuje slobodu svedomia. Preto tento predložený návrh upravuje rozsah a podmienky práva uplatniť výhradu vo svedomí. Teda chceme dotiahnuť detailne do konca ustanovenie ústavy, ktoré zaručuje slobodu svedomia. Právo na výhradu vo svedomí je určitým zakotvením právneho a historického vývoja kresťanského cyrilo-metodského odkazu, ktorý máme zakotvený v preambule ústavy, vývoja medzinárodne uznávaných princípov slobody a deklarovaním vôle prispievať k celkovému duchovnému a materiálnemu dobru človeka a spoločnosti. Panie poslankyne, páni poslanci, potreba tohto zákona narastá. Po spoločenskom vývoji posledných desaťročí dochádza k fundamentálnym, zásadným, závažným zmenám hodnotových a etických systémov k ich pluralizácii, k ich vzájomnému súboju. Táto pluralizácia sa týka najmä veľmi závažných, citlivých otázok ochrany ľudského života, ochrany rodiny a etických štandardov vedeckého výskumu. A pri presadení sa nových hodnotových systémov, ktoré sa, to si povedzme na rovinu, zásadne odvracajú od tradičných hodnôt, dochádza k nebezpečenstvu, že občania rešpektujúci tradičné hodnoty budú vystavení tlaku, aby vo svojich povolaniach postupovali v rozpore so svojím svedomím, čím vlastne dôjde, môže dôjsť po dvadsiatich rokoch od novembra 1989 k tomu, že sa vrátime do  bývalých čias, ktoré si ešte pamätáme. Takisto niektorí ľudia, mnohí ľudia, občania vo svojich povolaniach boli tlačení k tomu, aby postupovali v rozpore so svojím svedomím. Preto náš návrh zákona o práve na výhradu vo svedomí rozširuje mieru slobody spoločnosti práve tým, že zaručuje občanovi možnosť vykonávať svoje povolanie v súlade so svedomím a nebyť za to nijako diskriminovaný. Vážené panie poslankyne, vážení páni poslanci, Konzervatívni demokrati Slovenska vás týmto žiadajú, prosia o podporu návrhu zákona. Ďakujem za pozornosť.
M. Fronc, poslanec: (2007-09-14):
A čo sa týka kolegu Švidroňa. No, pán kolega, rád by som bol, keby ste uviedli svoje videnie a svoj názor, ako ste tuná čítali z tlače, poviem vám veľmi otvorene, ja som pomenoval, že mnoho ľudí na tom robilo. A boli to aj títo ľudia. A že si niekto chce alebo nechce privlastniť zákon. Ja vám poviem, mne až na tom tak nezáleží, kto ten zákon podá a kto si ho privlastní. Mne ide skôr naozaj o tú reformu. A poviem vám, a to teraz aj verejne, keď som bol ministrom, osobne som požiadal vtedy zodpovedného predstaviteľa za školstvo pána Čaploviča, aby sme spolu vytvorili základ na nový školský zákon, aby ten zákon bol priechodný. Žiaľbohu, prisľúbili aj, že bude, čas plynul a nič sa neudialo. Tak tým chcem len dokumentovať, čo pokladám za dôležité pre naše školstvo a ako by to malo fungovať. A tu si myslím, že by sme sa mali naozaj pokúsiť o zhodu aspoň v tom, v čom sa zhodnúť dá, pretože tu ide o budúcnosť celej krajiny, o naše deti. A to nie je fráza. Ja si myslím, že naozaj to je to, za čo stojí bojovať. A mrzí ma, a to poviem rovno, že vždy každý deklaruje, že vzdelanie pokladá za najdôležitejšie, pričom keď príde na lámanie chleba, tak to vzdelanie padá kdesi úplne na dno.
Viskupič, Jozef, poslanec NR SR (2010-12-08):
Ďakujem, pán predsedajúci. Ja by som chcel informovať ohľadom čísla hlasovania 119, kedy som hlasoval za, a v elektronickom výpise mi píše, akoby som nehlasoval. (Smiech v rokovacej sále.)
Jurinová, Erika, podpredsedníčka NR SR (2014-11-09):
Pani poslankyňa Nichol... (Reakcia z pléna.) Pani poslankyňa Nicholsonová, nech sa páči, máte slovo.
Číž, Miroslav, podpredseda NR SR (2015-09-30):
Faktické poznámky, páni poslanci Přidal, Záhumenský, Kamenický, Kadúc, Chren, Duchoň. Je to všetko, preto uzatváram možnosť... (Reakcia z pléna.) Kto ešte? Páni poslanci, zopakujem teda ešte raz, Hlina, Přidal, Záhumenský, Kamenický, Kadúc, Chren, Duchoň. Ak je to všetko, uzatváram možnosť prihlásiť sa s faktickou poznámkou. Slovo má pán poslanec Hlina.
Paška, Pavol, predseda NR SR (2013-06-26):
(Hlasovanie.) 144 prítomných, 81 bolo za, 32 proti, 31 sa zdržalo. Tieto dva body sme schválili.
P. Hrušovský, predseda NR SR: (2003-03-04):
I. Hopta, poslanec: Chcem povedať, že poslanci za Komunistickú stranu Slovenska tiež podporujú návrh poslanca Chovanca, aby návrh zákona bol vrátený vláde na prepracovanie. Na druhej strane je pre mňa určitou novinkou, že strana Smer sa v súčasnom období pasuje od stredu doľava, veď všetci máme na pamäti, že pred voľbami Smer hovoril o tom, že je bez ideológie, je stranou tretej cesty, je stranou Blaira, súčasného najväčšieho vojnového štváča. Komunistická strana Slovenska je na rozdiel od Smeru presvedčená, že žiadne zákony nevyriešia problémy zdravotníctva, že ho môže vyriešiť alebo ich môžu vyriešiť len zmena spoločenského systému. Myslím si, že...
Brixi, Otto, poslanec NR SR (2012-06-28):
Ďakujem.
Bugár, Béla, podpredseda NR SR (2018-12-05):
Týmto vyhlasujem rozpravu za skončenú. Chce niekto zaujať stanovisko k rozprave? Nie. Ďakujem pekne. Prerušujem rokovanie o tomto bode. A teraz pristúpime k prvému čítaniu o návrhu skupiny poslancov na vydanie zákona, ktorým sa mení a dopĺňa zákon č. 274/2009 Z. z. o poľovníctve (tlač 1220). Pán poslanec Kollár, nech sa páči, máte slovo ako navrhovateľ. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 274/2009 Z. z. o poľovníctve a o zmene a doplnení niektorých zákonov , tlač 1220.)
Grendel Gábor, podpredseda NR SR (2020-07-15):
Prezentujme sa a hlasujme. (Hlasovanie.) Prítomných 134 poslancov, za 85, proti nikto, zdržalo sa 48, nehlasoval 1. Konštatujem, že sa Národná rada uzniesla, že tento návrh zákona takisto prerokuje v druhom čítaní. Pristúpime k hlasovaniu o pridelení návrhu výborom a o určení gestorského výboru, ako aj lehoty na prerokovanie. Pán spravodajca, nech sa páči.
Paška, Pavol, predseda NR SR (2014-07-02):
Pani poslankyňa Mezenská.
Hort, Milan, podpredseda NR SR (2011-05-19):
Chcete reagovať? Nech sa páči.
Nemec, Richard, poslanec NR SR (2023-02-08):
Ďakujem, pán predsedajúci. Karol, ja by som sa ti chcel poďakovať, lebo si sa dotkol veľa, veľa tém, ktoré, ktoré nás trápia, ktoré aj možno vysvetlím ešte trošku v ústnej rozprave, kde som sa prihlásil. Kde by som chcel zdôrazniť to, že koľko rokov sa tu, myslím si, že dosť zle zaobchádzalo s týmto zdravím detí. A na môjho predrečníka. Škoda, že ste potopili aj vy krúžkovné. Ďakujem veľmi pekne.
Zelník, Štefan, poslanec NR SR (2019-12-05):
Ďakujem pekne. Vážený pán predsedajúci, sme v treťom čítaní. Prosím, otvorte rozpravu. (Zaznievanie gongu.)
P. Hrušovský, predseda NR SR: (2004-12-09):
(Hlasovanie.) 141 prítomných, 55 za, 15 proti, 69 sa zdržalo, 2 nehlasovali. Neschváli sme návrh pani poslankyne Podrackej.
P. Hrušovský, podpredseda NR SR: (2002-05-23):
Dávam slovo pánovi poslancovi Hortovi. Pán poslanec Hort.
Ritomská, Mária, poslankyňa NR SR (2014-05-13):
Áno, žiadam zaradenie návrhu bodu s textom uznesenia, ktoré som chcela predniesť.
Ďuriš Nicholsonová, Lucia, podpredsedníčka NR SR (2017-03-29):
Pán poslanec Klus s faktickou.
Zimenová, Zuzana, poslankyňa NR SR (2017-05-19):
Ďakujem za odpoveď, pán minister, potešilo ma, že plánujete teda zdvihnúť na túto úroveň aj tento príspevok. Avšak nedá mi neohradiť sa voči zosmiešňovaniu vlastne kladenia otázok občanmi, tak ako máme vo zvyku. Konkrétne pani Janu z Piešťan naozaj osobne poznám a títo ľudia nám tieto otázky posielajú. Nemyslím si, že jej dobre padlo teraz, keď ste sa s takým úsmevom a pousmianím pozastavili nad tým, ako ona tú otázku položila. Nie je to vhodné. Ďakujem.
Hrnčiar, Andrej, podpredseda NR SR (2018-06-12):
Pán poslanec Mazurek.
Kuffa, Štefan, poslanec NR SR (2012-05-03):
Ďakujem pani predsedajúca. Ja tiež by som sa chcel dotknúť aspoň trochu toho materstva. Pán poslanec zrejme to tak povedal, že materstvo rovná sa práca. Ja by som to trošku si dovolil ako doplniť, je to predovšetkým povolanie a poslanie, materstvo. A naozaj si zaslúži mimoriadnu pozornosť v spoločnosti, ale aj zároveň spoločenské ako docenenie. Veľakrát si myslím, že práve toto materstvo je málo doceňované spoločnosťou, ale aj finančne ako ohodnotené. Chcem podotknúť, ja som si aj pozorne čítal, to programové vyhlásenie vlády, tak tam máte krásne o tej rodine spomenuté tieto pasáže. Ak sa to podarí naplniť, tak držím vám palce. Ale pri tejto príležitosti, keď mám slovo, ja som chcel reagovať celkom na ten úvod, ktorý tuná odznel pánom poslancom Brockom, chcem mu poďakovať aj predovšetkým za to, že spomenul takúto osobnosť ako bol Vladimír Jukl, ktorý naozaj teraz nedávno zomrel, chcem aj tomuto človeku poďakovať za orientáciu a smerovanie aj v tomto čase ako Slovenskej republiky. Okrem iného dnes dopoludnia zomrel emeritný biskup spišský František Tondra, ak dovolíte, aj jemu touto cestou chcel by som vyjadriť úctu a slová vďaky, zvlášť to, čo urobil pre slovenskú ako diecézu, trikrát myslím, že trikrát bol šéfom KBS-ky – Konferencie biskupov Slovenska, a pán premiér, ako to tu spomínal, že tá spolupráca s cirkvou zvlášť katolíckou a evanjelickou, že bude fungovať na dobrej úrovni. Ďakujem.
Baláž, Radovan, poslanec NR SR (2018-02-09):
Ďakujem pekne za slovo, pani predsedajúca. Pán minister, ja by som chcel vo vašom príhovore vyzdvihnúť vysvetlenie, ktoré bolo podrobné a detailné, procesov týkajúcich sa obstarania či už bojových obrnených vozidiel 8 x 8 alebo tých viacúčelových taktických vozidiel. Taktiež ste veľmi podrobne vysvetlili, ako to je naozaj s tým nadzvukovým letectvom a ako to je s tým obstaraním rádiolokátorov. Všetky tie obvinenia, ktoré sú napísané v dôvodovej správe pri zvolaní tejto schôdze, ste podľa mňa rozdrvili na prach. Tam nezostal kameň na kameni. Tie podozrenia, ktoré opozícia má také všeobecné, ste všetky dopodrobna vysvetlili. O to viac ma to mrzí, že keď ste mali príhovor, tak neboli tu niektorí opoziční poslanci, ktorí sa hlásili do rozpravy a nebudú mať tie aktuálne informácie, aby mohli zareagovať na to, čo ste povedali. Ale na to sme si už zvykli, že si zvyknú napísať prejav deň vopred a nie sú schopní flexibilne reagovať na aktuálnu situáciu. A zase to je iba dôkaz toho, že tu niektorým poslancom z opozície nejde o objektívnu debatu, ktorá má byť odborná a vyjadrovať sa naozaj k veci, ale zanechá len nejaké politické stanoviská na vašu adresu a tým pádom aj na Slovenskú národnú stranu. Taktiež ste vo svojom príhovore zdôraznili dôležitú úlohu Útvaru hodnoty za peniaze, ktorá tvorí nevyhnutnú súčasť projektov, ktoré sú rozbehnuté na ministerstve obrany, a to taktiež nikto z opozície nevyzdvihol, že takáto aktivita ministerstva obrany voči Útvaru hodnoty za peniaze je. Preto ja váš príhovor hodnotím vysoko odborne, profesionálne a tento príhovor bol naozaj hodný trojhviezdičkového generál poručíka vo výslužbe.
V. Veteška, podpredseda NR SR: (2003-12-03):
Pán poslanec, máte slovo. R. Vavrík, poslanec: Ďakujem pekne, pán podpredseda. Vážený pán minister, ctené kolegyne, kolegovia, budem veľmi stručný. Predseda Národnej rady pán Hrušovský pridelil tlač 436 dvom výborom, a to zahraničnému výboru a výboru pre obranu a bezpečnosť, ktorý zároveň určil za výbor gestorský. Oba výbory prerokovali návrh na vyslovenie súhlasu Národnej rady so zmenou článku 1 Dohovoru o zákazoch alebo obmedzeniach použitia určitých konvenčných zbraní, ktoré môžu byť považované za nadmerne zraňujúce alebo majúce nerozlišujúce účinky a prerokovali to tak, že vyslovili súhlas oba výbory a takisto odporúčajú plénu Národnej rady vysloviť súhlas so zmenou článku, ktorý som uviedol pred pár sekundami. Pán predsedajúci, toľko zo spoločnej správy dvoch výborov. Poprosím vás, aby ste otvorili rozpravu.
Pellegrini, Peter, predseda NR SR (2015-04-24):
Ďalší v rozprave vystúpi pán poslanec Ježík, nie je prítomný v sále, stráca poradie. Takže bude vystupovať pán poslanec Matovič, nech sa páči.
Bugár, Béla, podpredseda NR SR (2018-03-14):
Pán poslanec Kresák.
Pčolinský, Peter, poslanec NR SR (2018-11-29):
Pán minister, ale keď nechcete, však... Chcem vám len povedať, že je naozaj veľmi dobré, že sa rozširuje, resp. že sa vôbec zavádza a od januára začína fungovať register vylúčených osôb. Rozširuje sa register vylúčených osôb, to znamená, že desaťtisíce ľudí, ktorí dnes majú problém s hraním, už hrať nebudú môcť. Aby ste si predstavili v praxi, dotkne sa to najmä obyvateľov východného a stredného Slovenska. Tam je totiž najvyššia nezamestnanosť, tam je najviac tých sociálnych prípadov, ktoré spadajú do špecifikácie registra vylúčených osôb. Na východnom Slovensku ja už dnes vidím, že mnohí prevádzkovatelia budú zatvárať svoje prevádzky, pretože tí žili najmä z tých sociálne slabých, ktorí dnes už budú v tom registri. To znamená, toto je veľmi významný krok, si treba uvedomiť. Samozrejme, v tom návrhu zákona sú aj veci, ktoré sa mi nemusia veľmi páčiť, ale opakujem, toto je taký kompromisný návrh a ja som presvedčený, že do budúcna pristúpime k ďalšiemu sprísňovaniu a k ďalšej regulácii. A naozaj, pán minister, ja vám chcem poďakovať za ústretový prístup, bodaj by každý minister bol taký ústretový ako vy, lebo zatiaľ ste len dvaja na mojom zozname, resp. len dvoch ministrov som vyhodil zo svojho sankčného zoznamu, a to ste vy a pán minister Sólymos, ktorí sú vždy ochotní a ústretoví so mnou komunikovať a zapracovať moje pripomienky. Ostatní sú ešte zatiaľ na tom zozname. Ešte si to musia zaslúžiť, aby som ich škrtol. Chcem tiež pochváliť aj predsedu finančného výboru pána Kamenického, ktorý bol ochotný so mnou konzultovať, bol ochotný mi poskytnúť všetky materiály, o ktoré som žiadal. A chcem tiež poďakovať pracovníkom ministerstva financií, ktorí boli častokrát veľmi trpezliví pri stretnutiach so mnou a boli ústretoví, keď som žiadal o podklady, žiadal som materiály, vyjadrenia a tak ďalej. Čiže bodaj by sme vedeli k práci poslanca pristupovať pri každom jednom zákone tak, že predkladateľ, teda ministerstvo, je ochotné počúvať aj opozičných poslancov a sú ochotní zapracovať aj tie pripomienky. Vzhľadom na to, že v tomto návrhu zákona sa nachádza naozaj veľké množstvo mojich pripomienok, resp. mojich návrhov, ja vám už vopred chcem povedať, že ja za tento návrh zákona zahlasujem, lebo logicky asi nebudem hlasovať voči vlastným pozmeňovákom. A chcem vás poprosiť naozaj, pozrime sa na to, pozrime sa na to faktograficky, nie emočne, tento návrh zákona v mnohom naozaj sprísňuje hazard. Na druhej strane sú tam veci, ktoré sa nám páčiť nemusia, ale opakujem, nie každý deň je nedeľa. Ďakujem pekne.
B. Bugár, podpredseda NR SR: (2005-09-21):
(Hlasovanie.) Prítomných je 79 poslancov, za 77, zdržal sa 1, nehlasoval 1. Konštatujem, že návrh sme schválili. Pristúpime teraz k hlasovaniu o vládnom návrhu zákona, ktorým sa mení a dopĺňa zákon č. 147/2001 Z. z. o reklame a o zmene a doplnení niektorých zákonov v znení zákona č. 23/2002 Z. z. (tlač 1234). Pán poslanec Opaterný ako spravodajca, nech sa páči, máte slovo. B. Opaterný, poslanec: Ďakujem, pán predsedajúci. Prosím, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený vládny návrh zákona v druhom čítaní.
V. Veteška, podpredseda NR SR: (2005-03-17):
V rokovaní pokračujeme bodom správa o opatreniach, ktoré boli zo strany štátu prijaté na ochranu majetku akcionárov 1. garantovanej, a. s., v súvislosti s postupom orgánov činných v trestnom konaní . Správu ste dostali ako tlač 1045. Spoločnú správu výborov máte ako tlač 1045a. Dávam slovo ministrovi vnútra Slovenskej republiky pánovi Vladimírovi Palkovi a žiadam ho, aby správu uviedol.
Mihál, Jozef, poslanec NR SR (2016-09-20):
Áno, to s vami súhlasím, túto tému treba otvoriť. To sa teraz stalo a treba o nej stále hovoriť, tlačiť, pretože pozitívnym výsledkom môže byť výsledok taký, že sa tá podpora rodín predsa len zvýši, či už to bude tým alebo tým spôsobom, ale poviem to jednoducho, mladým rodinám treba pomôcť.
Lipšic, Daniel, poslanec NR SR (2013-09-18):
Pán predseda, vy dobre viete, že tento návrh neschválilo plénum. Vy to dobre viete. Vy dobre viete, že procedurálne platí len jedno schválené uznesenie... (Prerušenie vystúpenia predsedajúcim.)
A. Belousovová, podpredsedníčka NR SR: (2009-06-23):
Otváram rozpravu o tomto bode programu. Hlási sa niekto z poslancov do rozpravy? Nehlási sa nikto. Vyhlasujem rozpravu za skončenú. A prerušujem rokovanie o tomto bode programu. Ďalším bodom je druhé a tretie čítanie o návrhu na vyslovenie súhlasu Národnej rady Slovenskej republiky so Zmluvou medzi vládou Slovenskej republiky a vládou Sýrskej arabskej republiky o zamedzení dvojitého zdanenia a zabránení daňovému úniku v odbore daní z príjmov . Návrh vlády je pod tlačou 1056 a spoločná správa výborov je pod tlačou 1056a. Nech sa páči, pán minister financií, odôvodnite tento vládny návrh.
Bugár, Béla, podpredseda NR SR (2018-11-28):
Nech sa páči, prezentujme sa a hlasujme. (Hlasovanie.) Prítomných 128, za 100, proti 13, zdržalo sa 13 poslancov, 2 nehlasovali. Konštatujem, že tento pozmeňujúci návrh bol schválený.